### *Výbor Národnej rady Slovenskej republiky*

 ***pre vzdelávanie, vedu, mládež a šport***

 13. schôdza výboru

 Číslo: KNR-VVMS-20000/2024

**35**

**U z n e s e n i e**

**Výboru Národnej rady Slovenskej republiky**

**pre vzdelávanie, vedu, mládež a šport**

**z  15. októbra 2024**

Výbor Národnej rady Slovenskej republiky pre vzdelávanie, vedu, mládež a šport **prerokoval**  vládny návrh zákona o vzdelávaní dospelých a o zmene a doplnení niektorých zákonov **(tlač 402) – druhé čítanie** a

### súhlasí

s vládnym návrhom zákona o vzdelávaní dospelých a o zmene a doplnení niektorých zákonov **(tlač 402);**

### odporúča Národnej rade Slovenskej republiky

vládny návrh zákona o vzdelávaní dospelých a o zmene a doplnení niektorých zákonov **(tlač 402) schváliť** s pozmeňujúcimi a doplňujúcimi návrhmi, ktoré sú uvedené v prílohe tohto uznesenia;

### ukladá predsedníčke výboru

zapracovať stanovisko výboru do spoločnej správy výborov o výsledku prerokovania návrhu zákona vo výboroch.

 Augustín **Hambálek** v. r. Paula **Puškárová** v. r.

 overovateľ výboru predsedníčka výboru

**Príloha k uzneseniu č. 35**

**Pozmeňujúce a doplňujúce návrhy**

**k vládnemu návrhu zákona o vzdelávaní dospelých a o zmene a doplnení niektorých zákonov (tlač 402) – druhé čítanie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K čl. I

1. V čl. I § 8 ods. 15 písm. f) sa na konci pripájajú slová tieto slová: „do registra vzdelávacích inštitúcií“.

Ide o legislatívno-technickú pripomienku, ktorou sa spresňuje navrhovaný právny text tak, aby bolo jednoznačne zrejmé, že dôvodom na vymazanie z registra vzdelávacích inštitúcií je uplynutie doby zápisu do registra vzdelávacích inštitúcií.

1. V čl. I § 21 ods. 10 sa slovo „žiadateľa“ nahrádza slovom „uchádzača“.

Ide o legislatívno-technickú úpravu, ktorou sa zosúlaďuje terminológia v rámci predkladaného návrhu zákona, kde aj po absolvovaní skúšky, ide stále o tú istú osobu uchádzača. Zároveň sa sleduje dodržiavanie legislatívnej skratky zavedenej v čl. I § 19 ods. 5. V prípade ponechania pojmu „žiadateľ“ tak pre tú istú osobu budú v návrhu zákona použité dva pojmy.

1. V čl. I § 24 ods. 4 sa slová „osoba, ktorej“ nahrádzajú slovami „uchádzač, ktorému“.

Ide o legislatívno-technickú úpravu, ktorou sa zosúlaďuje terminológia v rámci predkladaného návrhu zákona, kde aj po absolvovaní skúšky ide stále o tú istú osobu uchádzača. Zároveň sa sleduje dodržiavanie legislatívnej skratky zavedenej v čl. I § 19 ods. 5.

1. V čl. I § 25 ods. 8 písm. b) sa slovo „prijímateľa“ nahrádza slovom „žiadateľa“.

Ide o legislatívno-technickú úpravu, ktorou sa precizuje navrhovaná terminológia tak, aby bolo zrejmé, že peňažné prostriedky sa vedú na bankovom účte úspešného žiadateľa. Pojem „prijímateľ“ je všeobecný pojem, a možno zaň považovať aj inú osobu ako úspešného žiadateľa.

1. V čl. I § 31 ods. 3 písm. a) sa slová „§ 32 ods. 1 písm. g)“ nahrádzajú slovami „§ 32 ods. 1 písm. f)“.

Ide o legislatívno-technickú úpravu, ktorou sa upravuje nesprávny vnútorný odkaz. Pokutu za neodstránenie zistených nedostatkov alebo neoznámenie splnenia opatrení na ich odstránenie podľa § 32 ods. 1 upravuje ustanovenie § 32 ods. 1 písm. f).

1. V čl. I § 33 ods. 3 sa slová „na základe iných právnych základov“ nahrádzajú slovami

 „na inom právnom základe“.

Ide o legislatívno-technickú pripomienku, ktorou sa spresňuje navrhovaný právny text. Podľa čl. 6 ods. 1 všeobecného nariadenia o ochrane údajov sa na zákonnosť spracúvania údajov vyžaduje splnenie aspoň jednej, v čl. 6 nariadenia, uvedených podmienok („1. Spracúvanie je zákonné iba vtedy a iba v tom rozsahu, keď je splnená aspoň jedna z týchto podmienok:...“).

K čl. II

1. V čl. II 3. bod § 22 ods. 1 písm. e) sa vypúšťa slovo „alebo“.

Ide o legislatívno-technickú úpravu, ktorou sa vypúšťa spojka „alebo“ z dôvodu, že § 22 ods. 1 sa v čl. II 4. bod dopĺňa novým písmenom a spojka „alebo“ sa dopĺňa do písmena f).

1. V čl. II 7. bod sa v úvodnej vete slová „§ 80ao“ nahrádzajú slovami „§ 80ap“, slová „§ 80ap“ sa nahrádzajú slovami „§ 80aq“ a v nadpise prechodného ustanovenia sa slová „§ 80ap“ nahrádzajú slovami „§ 80aq“.

Ide o legislatívno-technickú úpravu, ktorou sa preznačuje prechodné ustanovenie v nadväznosti na prijatie zákona o niektorých povinnostiach a oprávneniach v oblasti kryptoaktív a o zmene a doplnení niektorých zákonov, dňa 11. 9. 2024 (zákon č. 248/2024 Z. z.), ktorý v čl. IV vkladá nové prechodné ustanovenie § 80ap do zákona o živnostenskom podnikaní.

K čl. IV

1. V čl. IV sa pred doterajší novelizačný bod vkladá nový bod 1, ktorý znie:

„1. V poznámke pod čiarou k odkazu 1 sa slová „zákon č. 568/2009 Z. z. o celoživotnom vzdelávaní a o zmene a doplnení niektorých zákonov“ nahrádzajú slovami „zákon č. .../2024 o vzdelávaní dospelých o zmene a doplnení niektorých zákonov“.

Doterajší novelizačný bod sa označuje ako bod 2.

Ide o legislatívno-technickú úpravu, ktorou sa precizuje poznámka pod čiarou.

K čl. VIII

1. V čl. VIII 2. bod sa na konci novelizačného bodu pripája táto veta: „Poznámka pod čiarou k odkazu 9 sa vypúšťa.“.

Ide o legislatívno-technickú úpravu, ktorou sa vypúšťa poznámka pod čiarou, ktorá sa zmenou znenia § 33 ods. 2 stala nadbytočnou.

K čl. XII

1. V čl. XII 1. bod sa za slová „§ 161 ods. 3 písm. a)“ vkladajú slová „ a § 163 ods. 7 písmeno a)“.

Ide o legislatívno-technickú úpravu, ktorou sa navrhuje zmena terminológie v § 163 ods. 7 písmeno a) rovnako, ako sa navrhuje v súvisiacom ustanovení § 161 ods. 3 písm. a) v čl. I 1. bod.